Der er kommet en ny billet-spiller på gaden som bl.a. sælger billetter til Aalborg Kongres & Kultur Centers Elton John-koncert til overpris. De annoncerer via Google Adwords. Denne gang er det en side der hedder ticketstarter.dk, som tilbyder billetter til Elton John til kr. 1.436,34 kr. Tidligere har Viagogo skabt problemer. - Vi er blevet bekendte med, at hjemmesiden ticketstarter.dk i øjeblikket sælger billetter til Elton John-koncerten i Skovdalen til helt uhørte billetpriser. Priserne er helt op til det dobbelte af, hvad billetterne koster igennem de officielle salgskanaler, skriver Aalborg Kongres & Kultur Center. Aalborg Kongres og Kultur Center oplyser, at de stadig har 524 billetter til koncerten.

Opsummering:
Aalborg Kongres & Kultur Center advarer interesserede om at købe billetter til Elton John-koncerten, hvis de stammer fra ticketstarter.dk.